**Ministru kabineta noteikumu projekta „Grozījumi Ministru kabineta 2006.gada 14.novembra noteikumos Nr.933 „Likuma „Par pievienotās vērtības nodokli" normu piemērošanas kārtība”” sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | | | 2011.gada 1.janvārī stāsies spēkā Saeimā 2010.gada 2.decembrī pieņemtais likums „Grozījumi likumā „Par pievienotās vērtības nodokli” un 2010.gada 20.decembrī pieņemtais likums „Grozījumi likumā „Par pievienotās vērtības nodokli””, kas bija izskatīts valsts budžeta 2011.gadam pavadošo likumprojektu paketē. | | | |
| 2. | Pašreizējā situācija un problēmas | | | Likumā „Par pievienotās vērtības nodokli” (turpmāk - likums) veikti šādi grozījumi:  1. ieviests Padomes 2010.gada 27.septembra Īstenošanas lēmums  2010/584/EC, ar ko Latvijas Republikai atļauj piemērot pasākumu, atkāpjoties no 287.panta Padomes 2006.gada 28.novembra direktīvā 2006/112/EK par kopējo pievienotās vērtības nodokļa sistēmu, lai paaugstinātu likumā noteikto summu 10 000 latu, kuru sasniedzot, personai ir jāreģistrējas Valsts ieņēmumu dienesta (turpmāk - VID) ar pievienotās vērtības nodokli (turpmāk – PVN) apliekamo personu reģistrā, līdz summai, kas nepārsniedz EUR 50 000 ekvivalentu latos, t.i. 35 000 lati;  2. pārņemta Padomes 2009.gada 25.jūnija direktīva 2009/69/EK ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz nodokļu nemaksāšanu, kas saistīta ar importu;  3. pārņemta Padomes 2009.gada 22.decembra direktīva 2009/162/ES, ar ko groza vairākus noteikumus Direktīvā 2006/112/EK par kopējo pievienotās vērtības nodokļa sistēmu (turpmāk – Direktīva 2009/162/ES);  4. iekļautas normas, kas nosaka, ka VID Ministru kabineta noteiktajā kārtībā pieņem lēmumu par fiskālā pārstāvja izslēgšanu no VID ar PVN apliekamo personu reģistra, ja fiskālā pārstāvja darbības laikā iestājas vismaz viens no likumā paredzētajiem apstākļiem. Likums paredz arī pilnvarojumu Ministru kabinetam noteikt preču īpašas uzskaites nosacījumus darījumos Eiropas Savienības teritorijā un fiskālā pārstāvja saņemto un nosūtīto preču uzskaites nosacījumus, kā arī noteikt īpašus fiskālā pārstāvja nodokļa rēķina izrakstīšanas nosacījumus;  5. paredzēts paaugstināt PVN standartlikmi no 21 procenta uz 22 procentiem un PVN samazināto likmi no 10 procentiem uz 12 procentiem;  6. noteikta PVN piemērošanas kārtība darījumiem, kas veikti maksātnespējas procesa administratoru un zvērinātu tiesu izpildītāju veiktajās īpašuma atsavināšanas izsolēs.  Lai nodrošinātu Finanšu ministrijas kompetencē esošo normatīvo aktu pārskatāmību un viengabalainību Ministru kabineta 2006.gada 14.novembra noteikumos Nr.933 „Likuma „Par pievienotās vērtības nodokli" normu piemērošanas kārtība”” (turpmāk – MK noteikumi) ir konsolidētas Ministru kabineta 2006.gada 28.marta noteikumu Nr.239 „Kārtība, kāda Valsts ieņēmumu dienests personu izslēdz no Valsts ieņēmumu dienesta ar pievienotās vērtības nodokli apliekamo personu reģistra” (turpmāk - MK noteikumi Nr.239) normas.  Tādējādi, ņemot vērā minēto, attiecīgi jāveic grozījumi MK noteikumos. | | | |
| 3. | Saistītie politikas ietekmes novērtējumi un pētījumi | | | Nav attiecināms | | | |
| 4. | Tiesiskā regulējuma mērķis un būtība | | | **Projekts ir izstrādāts, lai atbilstoši pieņemtajiem grozījumiem likumā, attiecīgi precizētu MK noteikumu normas, kā arī iekļaut tajos MK noteikumu Nr.239 normas attiecībā uz personu izslēgšanu no VID ar PVN apliekamo personu reģistra.**  **1. Noteikumu projektā ir skaidrots, ka ūdeni un dzesēšanas enerģiju arī uzskata par preci.**  **2. Lai ar PVN apliekamā persona (turpmāk – apliekamā persona) tiktu reģistrēta VID ar PVN apliekamo personu reģistrā kā fiskālais pārstāvis, tai jāiesniedz iesniegums reģistrācijai VID ar PVN apliekamo personu reģistrā. Tādējādi noteikumi ir papildināti ar 40.2 punktu un attiecīgo iesnieguma formu reģistrācijai VID ar PVN apliekamo personu reģistrā (noteikumu 5.pielikums).**  **3. Noteikumu projektā ir precizēts noteikumu 48. un 51.1 punktā minētā reģistrācijas sliekšņa apmērs.**  **4. Noteikumi ir papildināti ar 52.1 , 52.2, 52.3, 52.4, 52.5, 52.6, 53.1, 53.2, 53.3, 53.4, 53.5,53.6, 54.1, 54.2, 54.3, 54.4, 54.5, 54.6 un 54.7 punktu, kas nosaka kārtību, kādā VID personu izslēdz no VID ar PVN apliekamo personu reģistra. Šie punkti iekļauti noteikumos, iestrādājot MK noteikumu Nr.239 normas, kā arī, atbilstoši likumā dotajam deleģējumam, nosakot fiskālā pārstāvja izslēgšanas kārtību no minētā reģistra.**  **5. Noteikumu projektā ir svītrots noteikumu 59.punkts, kas attiecas uz dabasgāzes vai elektroenerģijas piegādes vietas noteikšanas nosacījumiem, kā arī 60., 61.,138,, 139. un 140. punkts izteikts jaunā redakcijā sakarā ar Direktīvas 2009/162/ES pārņemšanu.**  **6. Noteikumu 137.punktā svītrota atsauce uz likuma 6.2 panta16.apakšpunktu un vārds „elektroenerģiju”, jo, sākot ar 2011.gada 1.janvāri elektroenerģijas piegādēm iedzīvotajiem tiks piemērota PVN standartlikme;**  **7. Ir izslēgts likuma 6.2 panta 16.punkts, tādējādi ir svītrots noteikumu 141.punkts, kurš skaidro šīs likuma normas piemērošanu.**  **8. Noteikumi papildināti ar 152.2 punktu, lai paskaidrotu, kādos gadījumos uzskata, ka aviosabiedrība darbojas galvenokārt starptautiskajos maršrutos.**  **9. Noteikumi papildināti ar 153.1 punktu, kurš skaidro, ka fiskālais pārstāvis, eksportējot preces, izvešanas muitas deklarācijā, norāda sevi kā preču nosūtītāju.**  **10. Noteikumos redakcionāli precizēts 179. un 180.1 punkts, kā arī noteikumi papildināti ar 180.2 punktu, lai paskaidrotu PVN rēķina izrakstīšanu un noformēšanu saistībā ar apliekamās personas mantas pārdošanu tiesu izpildītāja rīkotā izsolē.**  **11.Noteikumi papildināti ar 185.1 un 185.2 punktu, paskaidrojot PVN rēķinā iekļaujamo informāciju, ja preces nosūta fiskālajam pārstāvim un, ja fiskālais pārstāvis eksportē tam nosūtītas preces.**  **12. Noteikumi papildināti ar 196.1 punktu, lai paskaidrotu, ka priekšnodoklī nav atskaitāma PVN summa par transportlīdzekļa degvielas iegādes izdevumiem, kas, pamatojoties uz faktiski nobraukto kilometru skaitu, pārsniedz izgatavotājrūpnīcas norādīto pilsētas cikla degvielas patēriņa normu vairāk kā par 20 procentiem.**  **13. Noteikumi papildināti ar 207.2 punktu, lai paskaidrotu, kad PVN rēķinā par apliekamās personas mantas iegādi tiesu izpildītāja vai maksātnespējas procesa administratora rīkotā izsolē norādītā PVN summa ir atskaitāma kā priekšnodoklis. 14. Noteikumu 218.2. un 218.3.apakšpunkts attiecībā uz atskaitīta un atskaitāma priekšnodokļa noteikšanu izteikts jaunā redakcijā, pārņemot Direktīvas 2009/162/ES prasības.**  **15. Noteikumu 221.punkts attiecībā uz nekustamā īpašuma reģistrāciju VID izteikts jaunā redakcijā, sakarā ar Direktīvas 2009/162/ES prasību pārņemšanu, kā arī precizēts 228., 229.punkts un 232.3.apakšpunkts izteikts jaunā redakcijā.**  **16. Noteikumi papildināti ar 241.2.1, 241.4.1, 242.1, 243.1 punktu attiecībā uz priekšnodokļa par nekustāmo īpašumu aprēķināšanu un atskaitīšanu, sakarā ar Direktīvas 2009/162/ES prasību pārņemšanu.**  **17. Noteikumi papildināti ar 252.1 punktu, lai paskaidrotu PVN aprēķināšanu un nomaksāšanu valsts budžetā gadījumā, ja apliekamās personas automašīna tiek izmantota ar saimniecisko darbību nesaistītajiem darījumiem, taču priekšnodoklis par šo automašīnu apliekamā persona bija atskaitījusi pilnā apmērā.**  **18. Noteikumi papildināti ar 262.1 punktu, nosakot, ka fiskālajam pārstāvim jānodrošina detalizēta nosūtāmo vai saņemto preču grāmatvedības uzskaite, lai nodokļu administrācija varētu izsekot katrai preču kustībai.**  **19. Lai nodrošinātu informācijas apmaiņu par tiesu izpildītāja veikto PVN summas, kas aprēķināts par mantas pārdošanu tiesu izpildītāja rīkotā izsolē, iemaksu valsts budžetā, noteikumi tiek papildināti ar 280.1 un 280.2 punktu, paredzot, ka tiesu izpildītājs iesniedz VID paziņojumu par PVN samaksu. Minētais paziņojums aizpildāms un iesniedzams VID arī tad, ja aprēķinātais nodoklis ir nulle.**  **20. Noteikumi papildināti ar 289.1 punktu, paredzot, ka apliekamā persona, kas piemēroja īpašo PVN režīmu preču importa darījumos, izlaižot preces brīvam apgrozījumam, var šīs preces saimnieciskās darbības ietvaros nosūtīt uz citu dalībvalsti.**  **21. Svītrots noteikumu 295.punkts, jo minētā punkta saturs tiek ietverts likumā 14.panta ceturtajā daļā.**  **22. Redakcionāli precizēts noteikumu 330.punkts,** **sakarā ar Direktīvas 2009/162/ES prasību pārņemšanu.**  **23. Noteikumu 339. punkts izteikts jaunā redakcijā un 339.2, 340.un 340.1 punkts ir svītrots, jo ar veiktajiem grozījumiem likumā 33.panta otrā daļa ir izteikta jaunā redakcijā un likums ir papildināts ar 33.panta 2.1 daļu, nosākot, ka fiskālais pārstāvis, laižot preces brīvam apgrozījumam, var piemērot PVN 0 procentu likmi.**  **23. Noteikumi papildināti ar 341.1 punktu, paredzot, kādus dokumentus drīkst izmantot, lai apliecinātu, ka importētās preces ir paredzēts pārsūtīt preču saņēmējam uz citu dalībvalsti.**  **24. Noteikumi papildināti ar 5.pielikumu, nosakot iesnieguma veidlapu, fiskālā pārstāvja reģistrēšanai VID ar PVN apliekamo personu reģistrā.**  **Noteikumu projektā ir veikti arī redakcionāli precizējumi.** | | | |
| 5. | Projekta izstrādē iesaistītās institūcijas | | | VID | | | |
| 6. | Iemesli, kādēļ netika nodrošināta sabiedrības līdzdalība | | | Sabiedrības līdzdalība netika nodrošināta, jo noteikumu projekts ir izstrādāts, lai atbilstoši grozījumiem likumā, skaidrotu likuma normu piemērošanu. Atsevišķas izmaiņas ir tehniskā rakstura grozījumi. | | | |
| 7. | Cita informācija | | | Nav | | | |
| **II. Tiesību akta projekta ietekme uz sabiedrību** | | | | | | | |
| 1. | Sabiedrības mērķgrupa | | | | Projekta tiesiskais regulējums ir attiecināms uz apliekamām personām.  Pēc VID statistikas datiem 2010.gada 1.decembrī VID ar PVN apliekamo personu reģistrā reģistrētas 83 610 personas. | | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | | Netieši tiesiskais regulējums ietekmē VID.  Nav iespējams noteikt to VID speciālistu skaitu, kuriem darba pienākumu veikšanai nepieciešams pārzināt noteikumu būtību. | | |
| 3. | Tiesiskā regulējuma finansiālā ietekme | | | | Nav attiecināms | | |
| 4. | Tiesiskā regulējuma nefinansiālā ietekme | | | | Noteikumu projekts nodrošinās vienotu izpratni par atsevišķu likuma normu piemērošanu un novērsīs to dažādas interpretēšanas iespējas. | | |
| 5. | Administratīvās procedūras raksturojums | | | | Personai, kura vēlēsies darboties kā fiskālais pārstāvis, jāreģistrējas VID ar PVN apliekamo personu reģistrā un jāiesniedz iesniegums reģistrācijai VID ar PVN apliekamo personu reģistrā. Ar noteikumu projektu netiek paredzētas izmaiņas personu reģistrācijas kārtībā VID ar PVN apliekamo personu reģistrā.  Minēto iesniegumu VID iespējams nosūtīt elektroniski.  Iesniedzamā informācija nav iegūstama no citām institūcijām.  Saņemtā informācija tiks uzglabāta VID datu bāzē. | | |
| 6. | Administratīvo izmaksu monetārs novērtējums | | | | Nav attiecināms | | |
| 7. | Cita informācija | | | | Nav | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | | | Nepieciešamie saistītie tiesību aktu projekti | | | | Ar noteikumu projektu spēkā stāšanos spēku zaudēs Ministru kabineta 2006.gada 28.marta noteikumi Nr.239 „Kārtība, kādā Valsts ieņēmumu dienests personu izslēdz no Valsts ieņēmumu dienesta ar pievienotās vērtības nodokli apliekamo personu reģistra”. |
| 2. | | | Cita informācija | | | | Nav |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | |
| 1. | | Projekta izpildē iesaistītās institūcijas | | | | VID | |
| 2. | | Projekta izpildes ietekme uz pārvaldes funkcijām | | | | Nav attiecināms | |
| 3. | | Projekta izpildes ietekme uz pārvaldes institucionālo struktūru.  Jaunu institūciju izveide | | | | Nav attiecināms | |
| 4. | | Projekta izpildes ietekme uz pārvaldes institucionālo struktūru.  Esošu institūciju likvidācija | | | | Nav attiecināms | |
| 5. | | Projekta izpildes ietekme uz pārvaldes institucionālo struktūru.  Esošu institūciju reorganizācija | | | | Nav attiecināms | |
| 6. | | Cita informācija | | | | Nav | |

##### Anotācijas III, V un VI sadaļa – nav attiecināms.

##### Finanšu ministrs A.Vilks

28.12.2010. 10:27

1499

T.Jacuka

67095514, Tatjana.Jacuka@fm.gov.lv